લોકોમાં વિદેશ જઇને વસવાટ કરવાની એક ઘેલછા હોય છે. ૫રંતુ આ ઘેલછા ઘણી વખત મોંઘી ૫ડે છે. ખાસ કરીને આફ્રિકા જેવા દેશોમાં છાશવારે ગુજરાતી અને ભારતીય ૫રિવારો સ્થાનિક પ્રજાનો ભોગ બનતા આવ્યા છે. આવી રીતે જ હાલ દક્ષિણ આફ્રિકામાં સરકારે વેતનને લગતા નવા કાયદાઓની જાહેરાતના પરિણામે ત્યાં છેલ્લાં ચાર-પાંચ દિવસથી યોજાતા દેખાવો અને પ્રદર્શનોમાંથી કેટલાંક પ્રદર્શનોએ હિંસક સ્વરૂપ ધારણ કરતા ત્યાં વસેલા ગુજરાતીઓ સંપર્ક વિહોણા બન્યા છે તેમજ ત્યાં સ્થાયી થયેલા ગુજરાતીઓને સંપત્તિને પણ નુકસાન થયું છે.